แจ้งเพื่อทราบ และถือปฏิบัตินะคะ

กรณีผู้ได้รับความเสียหายจากการให้บริการสาธารณสุข ติดเชื้อ Covid-19 แล้วจะขอรับเงินช่วยเหลือฯ มาที่กระทรวงสาธารณสุข ให้ดำเนินการตามหนังสือที่ สธ 0208.07/ว947 ลว. 13 พ.ค. 63 โดยให้แนบเอกสารที่เกี่ยวข้องดังนี้ค่ะ

1. ผลการตรวจหาเชื้อ Covid-19 (ผล Swab)

2. แบบสอบสวนโรค (ตามแบบที่กรมควบคุมโรคแจ้งไป (ภาคผนวก ข. แบบสอบสวนผู้ป่วยโรคติดเชื้อไวรัสโคโรนา 2019 กรณีบุคลากรทางการแพทย์และสาธารณสุข ในแบบสอบสวนโรค ขอให้มีตัวเลขอุณหภูมิแรกรับใส่มาด้วย และรายละเอียดเหตุการณ์ กิจวัตรประจำวัน และประวัติเสี่ยงต่อการติดเชื้อ ขอให้ใส่มาโดยละเอียดว่าติดมาจากที่ใด จากบุคคลใด แล้วลงชื่อผู้รายงาน หน่วยงาน เบอร์โทรติดต่อ และวันที่สอบสวน มาให้ครบ) หรือหากเป็น รพ.สต. สสอ. หรือ รพช. อาจจะใช้เป็น Mini report ที่จัดทำโดยกลุ่มงานควบคุมโรคของ สสจ.

3. สำเนาภาพถ่ายฟิล์มเอกซเรย์ (แบบปริ้นใส่กระดาษ ไม่ใช่ใส่ CD หรือ DVD)

4. เวชระเบียนการรักษา ตั้งแต่วันที่นอน รพ. จนถึงวันที่ออกจาก รพ.

5. ใบรับรองแพทย์ ที่ระบุโรคที่เป็น วันที่ที่นอนรักษาตัวใน รพ. และจำนวนวันที่ให้หยุดพักงาน หรือกักตัวต่อ

6. แบบตรวจสอบสิทธิของผู้ได้รับความเสียหาย (เจ้าหน้าที่ของหน่วยบริการ) ไม่ต้องแนบมานะคะ ให้แนบของผู้รับบริการเท่านั้นค่ะ

\*\* กรณีตรวจสอบสิทธิ และหรือสอบสวนโรคแล้วพบว่า ได้รับความเสียหายจากผู้รับบริการสิทธิหลักประกันสุขภาพแห่งชาติ ให้ส่งคำร้องขอรับเงินฯ ไปที่สำนักงานหลักประกันสุขภาพแห่งชาติสาขา ได้เลยค่ะ

\*\* กรณีเป็นจ้างเหมา ไม่สามารถส่งขอรับเงินตามระเบียบนี้ได้ค่ะ

\*\* กรณีเป็นลูกจ้างชั่วคราว รายวัน/รายคาบ ให้แนบคำสั่งจ้างด้วยค่ะ

\*\*กรณีลูกจ้างชั่วคราว รายเดือน/รายวัน/รายคาบ พรก. พกส. ลูกจ้างประจำ ปฏิบัติงานไม่ตรงกับตำแหน่งที่จ้าง ให้แนบคำสั่ง+ Job งาน มาด้วยค่ะ

\*\* ทั้งนี้ต้องเป็นการติดเชื้อจากการปฏิบัติงานตามหน้าที่ เท่านั้น